PricewaterhouseCoopers

PricewaterhouseCoopers International Limited (PwC) – audito ir mokesčių konsultacijų bendrovių tinklas, viena iš vadinamųjų Didžiojo ketverto narių (kitos – „KPMG“, „Ernst & Young“, ir „Deloitte Touche Tohmatsu“). UAB „PricewaterhouseCoopers“ („PricewaterhouseCoopers Lietuva“) yra teisiškai nepriklausoma įmonė Lietuvoje, pasaulinio „PwC“ tinklo narė. „PwC“ tinklas vienija įmones 158 šalių daugiau kaip 236 000 darbuotojų. Visos grupės pajamos – daugiau nei 35,9 mlrd. JAV dolerių (2016 m.)PwC Vokietija: „Wir über uns“ „PricewaterhouseCoopers“ yra didžiausias pasaulyje paslaugų teikėjas.

 Istorija 
1849 m. auditorius Samuel Lowell Price Londone įkūrė savo įmonę.

1854 m. (taip pat Londone) William Cooper pradėjo savo verslą.

1865 m. S.LPrice susivienijo kartu su dviem savo kolegomis, Holyland ir Waterhouse ir toliau veikė kaip partneriai.

1874 m. jie pakeitė savo pavadinimą į „Price Waterhouse & Co, William Cooper“ (nuo 1861 m. buv. „Cooper Brothers“).

Abi bendrovės („Price Waterhouse & Co“, „Cooper Brothers“) sparčiai augo. Britų „Cooper Brothers & Co“ (Didžioji Britanija) ir „McDonald, Currie and Co.“ (Kanada) ir „Lybrand, Ross Broth. & Montgomery“ (JAV) apsijungė 1957 m. į „Coopers & Lybrand“. 1982 m. įkurta „Price Waterhouse World Firm“.

1998 m. susijungė „Price Waterhouse“ ir „Coopers & Lybrand“.

2002 m. konsultavimo verslas parduotas „IBM“ bendrovei.

 Struktūra 
„PwC“ yra limited liability partnership tipo įmonė. Tuo ji skiriasi nuo pasaulinių koncernų. „PwC International“ – tinklas, vienijantis įmones nares įvairiose valstybėse, kuriose jos yra autonomiškos ir teisiškai savarankiškos. Niujorke veikianti skėtinė bendrovė „PricewaterhouseCoopers International Limited“ tėra tik koordinatorė. Pasaulinio tinklo vadovas (CEO) nuo 2016 m. liepos 1 d. Robert E. Moritz, buvęs JAV bendrovės vadovasPwC informacija.

 Biurai 
„PwC“ turi biurų 743 miestuose 158 šalyse.

 Lietuvoje 
1993 m. įsteigta UAB „PricewaterhouseCoopers“. Lietuvoje dirba daugiau nei 170 darbuotojų (2017 m.). Klientai – tarptautinės ir ir stambios nacionalinės (Lietuvos) bendrovėsUAB „PricewaterhouseCoopers” informacija. Teikia audito, vadybos konsultacijų, sandorių, mokesčių ir teisines paslaugas. Nemokamai platina leidinį „Mokesčių ir teisės žinios“ (apie mokesčių, apskaitos ir verslo norminių aktų pasikeitimus). 

„PwC“ Lietuva priklauso CEE regionui, kuriam vadovauja Olga Grygier, o nuo š.m. liepos 1d. vadovaus Nick Kós.

 Vadovybė 
 Rimvydas Jogėla - „PwC“ vadovaujantis partneris Lietuvoje, audito skyriaus vadovas
 Rasa Radzevičienė - Audito paslaugų partnerė
 Nerijus Nedzinskas - Mokesčių ir teisės skyriaus partneris

 PwC Lietuva Alumni 
UAB „PricewaterhouseCoopers” vienija buvusius „PwC“ darbuotojus (koordinatorė Renata Gečienė). Užsiregistravusiems „PwC Lietuva Alumni“ duomenų bazėje platinama informacija apie „PwC“ veiklą, renginius. Nariai kviečiami į mokymus, seminarus ir „PwC Alumni“ susitikimus. Ateityje planuojama plėsti bendravimąPwC Lietuva Alumni .

 Šaltiniai 

 Nuorodos 

 Oficiali „PricewaterhouseCoopers“ tinklavietė (anglų k.)

Kategorija:Jungtinės Karalystės įmonės
Kategorija:Audito bendrovės
Kategorija:Konsultacijų įmonės